Diari Oficial de la Generalitat Valenciana


Sumari del DOGV 1118, del 31-07-1989 (1989/814767)

REIAL DECRET 519/1989, 12 de maig, sobre traspàs de funcions o i mitjans de l'Administració de l'Estat a la Comunitat Valenciana en matèria de qualificació i registre administratiu de Societats Anònimes Laborals.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1989/05/12/519/dof/vci/html**

### Dades del document

Número de DOGV
:   1118

Data del DOGV
:   31-07-1989

Secció del DOGV
:   DISPOSICIONS GENERALS

Número del document
:   1989/814767


Data del document
:   12-05-1989

Organisme emissor
:   Presidència del Govern

Tipus de document
:   Reial decret

Reial Decret 519/1989, de 12 de maig, sobre traspàs de funcions i mitjans de l'Administració de l'Estat a la Comunitat Valenciana en matèria de qualificació i registre administratiu de Societats Anònimes Laborals.  
El Reial Decret 4015/1982, de 29 de desembre (Butlletí Oficial de l?Estat de 29 de gener de 1983), determina les normes i el procediment a què han d'ajustar-se els traspassos de funcions i serveis de l?Estat a la Comunitat Valenciana.  
De conformitat amb el que disposa el Reial Decret citat, que també regula el funcionament de la Comissió Mixta de Transferències prevista en la disposició transitòria quarta de l?Estatut d?autonomia de la Comunitat Valenciana, aquesta Comissió adoptà en la reunió del dia 24 d'abril de 1989 l'acord de realitzar traspassos de funcions i mitjans relatius a la qualificació i registre administratiu de Societats Anònimes Laborals.  
En atenció d'aquests motius, en compliment del que disposa el número 1 de la disposició transitòria quarta de l?Estatut d?autonomia de la Comunitat Valenciana, a proposta del Ministre per a les Administracions Públiques, i amb la deliberació prèvia del Consell de Ministres en la reunió del dia 12 de maig de 1989.  
DECRETE:  
Article 1r.  
S'aprova l'acord adoptat el dia 24 d'abril de 1989 per la Comissió Mixta de Transferències prevista en la disposició transitòria quarta de l?Estatut d?autonomia de la Comunitat Valenciana aprovada per Llei Orgànica 5/1982, d?1 de juliol (Butlletí Oficial de l?Estat de 10 de juliol de 1982), pel qual es traspassen a la Comunitat Valenciana les funcions i els mitjans de l'Administració de l?Estat relatius a la qualificació i registre administratiu de les Societats Anònimes Laborals.  
Article 2n.  
En conseqüència, queden traspassades a la Comunitat Valenciana les funcions i mitjans a què es refereix l'acord que s'inclou com a annex al present Reial Decret.  
Els traspassos a què es refereix aquest Reial Decret tindran efectivitat a partir del dia indicat en l'acord de l'esmentada Comissió Mixta, sense perjudici del fet que el Ministeri de Treball i Seguretat Social produesca, fins l'entrada en vigor d'aquest Reial Decret, els actes administratius necessaris per al manteniment dels serveis en el mateix règim i nivell de funcionament que tinguessen en el moment de l'adopció de l'acord que es transcriu com a annex del present Reial Decret.  
Article 3r  
Els crèdits pressupostaris que es determinen segons la relació número 2 de l'annex seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la Secció 32 dels Pressupostos Generals de l'Estat per a 1989, destinats a finançar els serveis traspassats a les Comunitats Autònomes, una vegada que s'envien al Departament esmentat, per part de l'Oficina Pressupostària del Ministeri de Treball i Seguretat Social, els certificats de retenció de crèdit, per a donar compliment al que disposa la vigent Llei 37/1988, de 28 de desembre (Butlletí Oficial de l'Estat del 29) de Pressupostos Generals de l'Estat per a 1989.  
DISPOSICIO FINAL  
El present Reial Decret entrarà en vigor l?endemà de la publicació al Butlletí Oficial de l?Estat.  
A Madrid el 12 de maig de 1989.  
JOAN CARLES R.  
El Ministre per a les Administracions Públiques,   
JOAQUIN ALMUNIA AMANN  
ANNEX  
La Sra. Concepción Tobarra Sánchez i la Sra. Maria Blanca Blanquer Prats, Secretàries de la Comissió Mixta prevista en la disposició transitòria quarta de l?Estatut d?autonomia de la Comunitat Valenciana,  
CERTIFIQUEN:  
Que el Ple de la Comissió Mixta celebrat el dia 24 d'abril de 1989 s'adoptà l'acord sobre traspàs a la Comunitat Valenciana de les funcions i mitjans de l'Administració de l?Estat relatius a la qualificació i registre administratiu de les Societats Anònimes Laborals.  
A) Referència a normes constitucionals i estatutàries i legals en què s?empara la transferència:  
La Constitució en l'article 149.1.7 reserva l?Estat a competència exclusiva en matèria de legislació laboral, sense perjudici de l?execució pels òrgans de la Comunitat Autònoma.  
Per la seua banda, l?Estatut d?autonomia de la Comunitat Valenciana estableix en l'article 33.1, que correspon a la Comunitat Autònoma l?execució de la legislació de l?Estat en matèria laboral, assumint les facultats, competències i serveis que en aquest àmbit i a nivell d'execució ostenta actualment l'Administració de l?Estat respecte de les relacions laborals, sense perjudici de l'alta inspecció de l?Estat.  
Sobre la base d'aquestes previsions constitucionals i estatutàries procedeix realitzar en aquest camp els traspassos de funcions relatives a la qualificació i registre administratiu de les Societats Anònimes Laborals.  
La Llei 15/1986, de 25 d'abril, de Societats Anònimes Laborals (Butlletí Oficial de l?Estat de 30), estableix als articles 4t i 18 les funcions que corresponen al Ministre de Treball i Seguretat Social, respecte de la qualificació i registre administratiu de les Societats Anònimes Laborals i, en compliment del que estableix la disposició final primera, es va dictar el Reial Decret 2229/1986, de 24 d'octubre (Butlletí Oficial de l?Estat del 29), que regula el funcionament del dit registre.  
B) Funcions de l?administració de l?Estat que assumeix la Comunitat Autònoma i identificació dels serveis que s'hi traspassen:  
1. A l?empara dels preceptes citats, es traspassen a la Comunitat Valenciana les funcions de qualificació i registre administratiu, atribuïdes al Ministeri de Treball i Seguretat Social en matèria de Societats Anònimes Laborals per la Llei 15/1986, de 25 d'abril, i el Reial Decret 2229/1986, de 24 d'octubre, quan aquelles tinguen el seu domicili social al territori de la Comunitat Autònoma, reservant-se l'Administració de l?Estat la concessió del benefici de llibertat d'amortització tal com preveu la Llei susdita.  
2. En relació amb el registre administratiu de Societats Anònimes Laborals previst en l'article 4t de la Llei 15/1986, de 25 d'abril, i regulat pel Reial Decret 2229/1986, de 24 d'octubre, la Generalitat Valenciana remetrà mensualment a la Direcció General de Cooperatives i Societats Laborals una certificació que contindrà l?especificació de les inscripcions hagudes en el mes anterior al Registre de Societats Anònimes laborals, així com les modificacions d'Estatuts, adaptació o transformació, dissolució, liquidació i desqualificació; quan l?esmentada Direcció General ho sol·licite, igualment se li enviarà còpia simple de qualssevol expedients relatius a les Societats Anònimes Laborals registrades.  
3. Les Societats Anònimes Laborals inscrites amb anterioritat a l?entrada en vigor de l'acord de transferències que passen al corresponent Registre de la Generalitat Valenciana, mantindran el mateix número inicialment assignat en la Direcció General de Cooperatives i Societats Laborals del Ministeri de Treball i Seguretat Social.  
4. La Generalitat Valenciana facilitarà a l'Administració de l?Estat informació estadística sobre l?exercici de les funcions transferides, de forma que quede garantida la coordinació i integració amb la resta de la informació estadística d'àmbit nacional.  
Per la seua banda, l'Administració de l?Estat facilitarà a la Generalitat Valenciana la informació elaborada sobre les mateixes matèries.  
C) Lloes de treball vacants que s'hi traspassen:  
Els llocs de treball vacants que s'hi traspassen dotats pressupostàriament són els que es referencien en la relació adjunta número 1, amb indicació de la dotació pressupostària corresponent.  
D) Valoració definitiva de les càrregues financeres de les funcions traspassades:  
1. La valoració del cost efectiu que, en pessetes de 1986, correspon a l'ampliació de mitjans adscrits a les funcions traspassades a la Generalitat Valenciana s'eleva a 1.324.654 pessetes.  
2. El finançament, en pessetes de 1989, que correspon al cost efectiu anual de l'ampliació de mitjans, es detalla en la relació número 2.  
3. El cost efectiu que figura detallat en els quadres de valoració de la relació número 2 es finançarà de la forma següent:  
Transitòriament, fins que el cost efectiu es compute per a revisar el percentatge de participació de la Comunitat Autònoma en els ingressos de l?Estat, el cost total es finançarà mitjançant la consolidació en la Secció 32 dels Pressupostos Generals de l?Estat, dels crèdits relatius als distints components del cost efectiu, pels imports que es determinen, susceptibles d'actualització pels mecanismes generals prevists en cada Llei de Pressupostos.  
Les possibles diferències que es produesquen durant el període transitori a què es refereix el paràgraf anterior, respecte del finançament de les funcions transferides, seran objecte de regularització, arribat el cas, al tancament de l'exercici econòmic, mitjançant la presentació dels comptes i estats justificatius corresponents davant d'una comissió de liquidació, que es constituirà al Ministeri d'Economia i Hisenda.  
E) Documentació i expedients que s'hi traspassen:  
1. El lliurament de la documentació i expedients que corresponguen a les funcions traspassades s'efectuarà en el termini de dos mesos des de l?entrada en vigor del Reial Decret pel qual s'aprova aquest acorda i es durà a efecte mitjançant l?oportuna acta de lliurament i recepció, autoritzada per les autoritats competents en cada cas.  
2. Els expedients presentats en la Direcció General de Cooperatives i Societats Laborals, amb anterioritat a la data d'efectivitat del present acord seran resolts d'acord amb el que disposa l'article 20.1 de la Llei 12/1983, de 14 d'octubre, del Procés Autonòmic i l'article 81 de les normes de traspàs aprovades per Reial Decret 4015/1982, de 29 de desembre (Butlletí Oficial de l'Estat de 29 de gener).  
F) Data d'efectivitat del traspàs:  
El traspàs de funcions, objecte d'aquest acorda tindrà efectivitat a partir del dia 1 de maig de 1989.  
I perquè conste, expedim la present certificació a Madrid el 25 d'abril de 1989. - Les Secretàries, Concepción Tobarra Sánchez i Maria Blanca Blanquer Prats.  
Veure imatge


Còpia Permalink ELI